Publication: Magyar Közlöny
Issue: MK-2004-28 (Year: 2004, Number: 28)
Era: 2004-2010
Section: A korlátozás betartását az MFB-nél 2001. évi XX. törvény 8. §. (4) bekezdésében foglaltak alapján kell figyelni,
Paragraph Index: 832

5. Kapcsolt vállalkozással kapcsolódó ügylet összesen Ebben a sorban kell az Szmt. szerinti kapcsolt részesedést jelentõ tulajdonosok adatait összesíteni. Az összesítõ sorokat azzal a tartalommal kell kitölteni, amelyik rájuk vonatkozik, függetlenül attól, hogy közöttük átfedések lehetnek, mivel azok másfajta csoportosítása a részletezõ sorokban feltüntetett ügyfeleknek. A 01. sortól — folyamatosan — egyenként fel kell sorolni mindazokat az ügyfeleket, amelyek tulajdoni, illetve a személyeken keresztül kapcsolatban vannak a hitelintézettel. A részletezésnél csak az 1%-nál nagyobb tulajdonrésszel, valamint a speciális jogokat biztosító részvényekkel („aranyrészvény” stb.) rendelkezõ tulajdonosokat kell jelenteni. Az ügyfeleket — elsõsorban a befolyásoló részesedésû tulajdonosok felsorolásával — az együttes szavazati (tulajdoni) részarányok csökkenõ sorrendjében kell a táblázat soraiban szerepeltetni, majd a tulajdonosok után kell a befolyással rendelkezõ személyek vállalkozásait részletezni, a vállalkozáshoz kapcsolódó összes kockázat összegének csökkenõ sorrendjében. A sorok száma nem korlátozott, a felsorolást folytatni kell mindaddig, amíg az összes kapcsolat kimutatásra nem kerül. Ügyfélcsoport esetén a jelentést ki kell egészíteni — az alaptáblával azonos oszlopszerkezetû — 10.BB táblamelléklettel. Ugyanazokat az elõírásokat kell alkalmazni, mint az elõzõekben részletezett (10.AA éa 10.AB) kockázatvállalási táblákra. A kiegészítõ táblamellékletet úgy kell kitölteni, hogy abból megállapíthatók legyenek az adóscsoporton belüli egyes ügyfelek adatai. Az ügyfélcsoporti adós neve melletti sorszám sorrendje szerint kell a részletezõ táblában az ügyfélcsoportokhoz tartozó tagokat (ügyfeleket) és adataikat felsorolni.

Source: https://magyarkozlony.hu/hivatalos-lapok/8a0bfd17b17f3ed02d63326465fd113dfdf9c0d7/dokumentumok/9c1a95970f46156eb72fa2050d31b5f9e3556fe5/letoltes